Diari Oficial de la Generalitat Valenciana


Sumari del DOGV 4212, del 18-03-2002 (2002/2607)

RESOLUCIÓ de 8 de març de 2002, de la consellera d'Agricultura, Pesca i Alimentació, per la qual se sol·licita informació de declaració de danys provocats per les pluges persistents dels mesos de desembre de 2001 i gener de 2002 als productors de determinades varietats de mandarines de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4212

Data del DOGV
:   18-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2607


Data del document
:   08-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * condicions atmosfèriques
    * agres
    * desastre natural

RESOLUCIÓ de 8 de març de 2002, de la consellera d'Agricultura, Pesca i Alimentació, per la qual se sol·licita informació de declaració de danys provocats per les pluges persistents dels mesos de desembre de 2001 i gener de 2002 als productors de determinades varietats de mandarines de la Comunitat Valenciana. [2002/X2607]
  
Durant els passats mesos de desembre de 2001 i gener de 2002 es va produir a la Comunitat Valenciana una tempesta de pluges persistents, les quals han provocat danys importants en diverses varietats de mandarines, fonamentalment en aquelles varietats que es trobaven pròximes a la recol·lecció.
  
Aquestes pluges persistents han causat problemes en la pell de determinades varietats, efecte conegut com pixat, mentre que per a altres varietats aquest excés d'humitat ha provocat la caiguda de la fruita.
  
La Conselleria d'Agricultura, Pesca i Alimentació, sensibilitzada davant d'aquesta situació, ha realitzat una valoració de danys sobre les distintes varietats pendents de recol·lecció amb data 15 de desembre de 2001 per les diverses zones de cultiu. No obstant això, interessa conéixer el dany produït a nivell de parcel·la en aquelles explotacions que hagen assegurat les seues produccions dins del Pla d'Assegurances Agràries Combinades 2001 per a aquelles opcions que impliquen la major cobertura de riscos.
  
Per això, i a fi d'obtenir aquesta informació, s'obri un període de quinze dies, comptadors a partir de la data de publicació d'aquesta resolució, perquè voluntàriament els titulars d'explotacions citrícoles dedicades al cultiu de les varietats clementina de Nules, clementina Fina, Clemenvil·la o Nova i Hernandina efectuen la presentació de declaració de danys de la fruita pendent de recol·lecció amb data 15 de desembre de 2001, sempre que els danys superen el 30% de la collita pendent de recol·lecció en aquesta data.
  
La declaració esmentada haurà d'anar acompanyada de:
  
- Fotocòpia confrontada de la pòlissa d'assegurança agrària combinada del Pla 2001, per a les opcions de contractació C, D, E, F i G corresponents a les varietats clementina de Nules, clementina Fina, Clemenvil·la o Nova i Hernandina.
  
- Fotocòpia confrontada dels justificants de la recol·lecció de fruita de les parcel·les afectades corresponent a la campanya 2001-2002, a través de cooperativa, SAT o empreses dedicades al comerç lliure.
  
L'aportació de la documentació indicada es realitzarà a través de les dependències de la Conselleria d'Agricultura, Pesca i Alimentació, d'acord amb el model de declaració que s'hi adjunta.